નવી દિલ્હીઃ નાણામંત્રી અરૂણ જેટલીએ નોટબંદીને કારણે બેંકો અને ATMની બહાર લાંબી લાઇને લાગી હોવા પર કાંઇક આવું નિવેદન આપ્યું છે. નાણાપ્રધાને કહ્યું છે કે દેશની જનસંખ્યા વધારે હોય તો લાઇનો તો રહેવાની જ છે. આ સાથે જ તેમણે કહ્યું કે તમામ પ્રકારની મુશ્કેલીઓ પડી રહી હોવા છતાં દેશવાસીઓનો સહયોગ સરકારને પ્રાપ્ત થઇ રહ્યો છે. જેટલીએ એચટી લીડરશિપ સમિટ દરમ્યાન નોટબંદીના મદ્દા પર મોદી સરકારનો પક્ષ રજૂ કર્યો હતો.